Приложение № 1 към Заповед № РД09-397 от 25.04.2018 г., изменена със Заповед № РД09-57 от 25.01.2021 г.

**МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ**

**Условия за кандидатстване с проектни предложения за предоставяне на безвъзмездна финансова помощ по**

|  |
| --- |
| **Процедура чрез подбор № BG06RDNP001-8.001 по подмярка 8.6 „Инвестиции в технологии за лесовъдство и в преработката, мобилизирането и търговията с горски продукти“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони 2014-2020 г.** |

**Европейският земеделски фонд за развитие на селските райони**

**Европа инвестира в селските райони**

**СЪДЪРЖАНИЕ**

[1. Наименование на програмата: 3](#_Toc508892126)

[2. Наименование на приоритетната ос: 3](#_Toc508892127)

[3. Наименование на процедурата: 3](#_Toc508892129)

[4. Измерения по кодове: 3](#_Toc508892130)

[5. Териториален обхват: 3](#_Toc508892131)

[6. Цели на предоставяната безвъзмездна финансова помощ по процедурата и очаквани резултати: 4](#_Toc508892132)

[7. Индикатори: 4](#_Toc508892133)

[8. Общ размер на безвъзмездната финансова помощ по процедурата: 5](#_Toc508892134)

[9. Минимален и максимален размер на безвъзмездната финансова помощ за конкретен проект: 5](#_Toc508892135)

[10. Процент на съфинансиране: 6](#_Toc508892136)

[11. Допустими кандидати: 6](#_Toc508892137)

[12. Допустими партньори: 9](#_Toc508892140)

[13. Дейности, допустими за финансиране: 9](#_Toc508892141)

[14. Категории разходи, допустими за финансиране: 14](#_Toc508892145)

[15. Допустими целеви групи (ако е приложимо): 14](#_Toc508892149)

[16. Приложим режим на минимални/държавни помощи: 17](#_Toc508892150)

[17. Хоризонтални политики: 17](#_Toc508892151)

[18. Минимален и максимален срок за изпълнение на проекта: 18](#_Toc508892152)

[19. Ред за оценяване на концепциите за проектни предложения: 18](#_Toc508892153)

[20. Критерии и методика за оценка на концепциите за проектни предложения: 18](#_Toc508892154)

[21. Ред за оценяване на проектните предложения: 18](#_Toc508892155)

[22. Критерии и методика за оценка на проектните предложения: 25](#_Toc508892200)

[23. Начин на подаване на проектните предложения/концепциите за проектни предложения: 26](#_Toc508892201)

[24. Списък на документите, които се подават на етап кандидатстване : 26](#_Toc508892202)

[25. Краен срок за подаване на проектните предложения: 34](#_Toc508892208)

[26. Адрес за подаване на проектните предложения/концепциите за проектни предложения: 35](#_Toc508892209)

[27. Допълнителна информация: 35](#_Toc508892210)

28. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ ….….33

[29. Приложения към Условията за кандидатстване: 35](#_Toc508892211)

# 1. Наименование на програмата:

|  |
| --- |
| Програма за развитие на селските райони 2014-2020 г. (ПРСР) |

# 2. Наименование на приоритетната ос:

|  |
| --- |
| Неприложимо |

# 3. Наименование на процедурата:

|  |
| --- |
| Процедура чрез подбор № BG06RDNP001-8.001 по подмярка 8.6 „Инвестиции в технологии за лесовъдство и в преработката, мобилизирането и търговията с горски продукти“ от мярка 8 „Инвестиции в развитие на горските райони и подобряване жизнеспособността на горите“.  Изпълнението на настоящата процедура се извършва чрез процедура за подбор на проектни предложения в съответствие с чл. 25, ал. 1, т. 1 от ЗУСЕСИФ и чл. 9б, т. 2, чл. 9в, чл. 9г, чл. 9д и чл. 9е от ЗПЗП. |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Проектите по процедурата по подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ следва да бъдат изпълнени на територията на Република България. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цели:**  Подпомагането по процедурата е насочено към постигане на целите на подмярка 8.6 „Инвестиции в технологии за лесовъдство и в преработката, мобилизирането и търговията с горски продукти“ от мярка 8 „Инвестиции в развитие на горските райони и подобряване жизнеспособността на горите“ от Програмата за развитие на селските райони 2014-2020 (ПРСР) чрез:  1. подобряване на конкурентоспособността и създаването на нови работни места, чрез:  а) насърчаване преработката и подобряване маркетинга на горските продукти;  б) подпомагане закупуването или вземането на лизинг на нови машини и оборудване за първична преработка на дървесина;  2. подобряване състоянието на горите, тяхното опазване и устойчиво стопанисване, чрез:  а) подпомагане провеждането на отгледните сечи във високостъблените и семенно възобновени издънкови гори до 40 годишна възраст;  б) подпомагане закупуването или вземането на лизинг на щадящи почвата и ресурсите машини и оборудване за сеч, извоз, товарене и транспорт на дървесина за едно или повече стопанства;  в) подпомагане на устойчивото управление на горите чрез въвеждане на добри производствени практики, в т.ч. системи за управление на качеството и подготовка за сертификация.  **Очаквани резултати:**  Очакваните резултати от подкрепата по подмярката се изразяват в подобряване на конкурентоспособността и създаването на работни места, в частност в селските райони, като същевременно се гарантира опазването на горите и предоставяне на екосистемни услуги. Друг очакван резултат от прилагане на подмярката е постигане на устойчивото управление на горите чрез извършването на сечи, с цел подобряване състоянието на горите, възобновяване, запазване на генетичните ресурси, добив на дървесина, както и запазване и увеличаване на основните функции на горите. |

# 7. Индикатори:

|  |
| --- |
| В съответствие с планираното изпълнение на ПРСР по области с поставен акцент 2С+ „Подобряване на икономическите резултати на фирмите в горското стопанство, дърводобива и първичната преработка на дървесина“, проектните предложения по настоящата подмярка следва да допринасят за постигането на поне един от показателите във всяка група:  **Показатели за изпълнение:**  1. Общо публични разходи (Показател О1)  2. Общ размер на инвестициите (Показател О2)  3. Брой на действията/операциите, получаващи подкрепа (Показател О3)  **Целеви показатели**:  1. Брой фирми, получили подпомагане.  **Показатели за резултат:**   1. Брой фирми, получили подпомагане.   **ВАЖНО:**  **Точка № 8 от формуляра за кандидатстване не се попълва от кандидата. Кандидатите за предоставяне на безвъзмездна финансова помощ по настоящата процедура чрез подбор посочват информация относно предвижданите за изпълнение резултати в проектното предложение в Приложение № 1 „Основна информация за проектното предложение“, Раздел IX. Форма за наблюдение изпълнението на дейностите по проекта по подмярка 8.6 „Инвестиции в технологии за лесовъдство и в преработка, мобилизиране и търговия с горски продукти“.** |

# 8. Общ размер на безвъзмездната финансова помощ по процедурата:

|  |  |  |  |  |  |  |
| --- | --- | --- | --- | --- | --- | --- |
| Общият размер на безвъзмездната финансова помощ (БФП) по процедурата за подбор на проектни предложения по подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ от мярка 8 „Инвестиции в развитие на горските райони и подобряване жизнеспособността на горите“ е както следва:   |  |  |  | | --- | --- | --- | | **Общ размер на безвъзмездна финансова помощ** | **Средства от Европейския земеделски фонд за развитие на селските райони** | **Национално съфинансиране** | | 18 500 000 €  36 182 300 лв.  (100 %) | 15 725 000 €  30 754 955 лв.  (85 %) | 2 775 000 €  5 427 345 лв.  (15 %) | |

# 9. Минимален и максимален размер на безвъзмездната финансова помощ за конкретен проект:

|  |
| --- |
| 1. Минималният размер на допустимите разходи за едно проектно предложение е 9 779 лв.  2. Максималният размер на допустимите разходи за едно проектно предложение е 977 900 лв.  3. Максималният размер на общите допустими разходи за целия период на прилагане на ПРСР 2014 – 2020 г. за един кандидат е 977 900 лв.  4. Максималният размер на общите допустими разходи по подмярката за периода на прилагане на ПРСР 2014 – 2020 г. не може да надвишава 977 900 лв., за бенефициентите, които помежду си са предприятия партньори или свързани предприятия по смисъла на Закона за малките и средните предприятия. |

# 10. Процент на съфинансиране:

|  |
| --- |
| 1.Максималният интензитет на БФП за одобрени проектни предложения, които ще се изпълняват на територията на общини от селските райони, съгласно Приложение № 2, е в размер **до 50 %** от общия размер на допустимите за финансово подпомагане разходи.  2. Максималният интензитет на БФП за одобрени проектни предложения, извън територията на общини от селските райони, е в размер **до 40 %** от общия размер на допустимите за финансово подпомагане разходи.  3.Разликата между пълния размер на допустимите за финансово подпомагане разходи и размера на БФП се осигурява от кандидата, като участието на кандидата може да бъде само в парична форма. |

# 11. Допустими кандидати:

## 11.1. Критерии за допустимост на кандидатите:

|  |
| --- |
| 1. За подпомагане могат да кандидатстват лица, които към датата на подаване на проектното предложение са:  1.1. Физически лица, собственици на минимум 0,5 ха горски територии;  1.2. Еднолични търговци, собственици на минимум 0,5 ха горски територии;  1.3. Юридически лица, собственици на минимум 0,5 ха горски територии;  1.4. Местни поделения на вероизповеданията, собственици на минимум 0,5 ха горски територии;  1.5. Общини, собственици на минимум 10 ха горски територии;  1.6. Микро, малки и средни предприятия, различни от кандидатите по т. 1.1 до 1.5 и 1.7;  1.7. Горски стопани, доставчици на услуги.  2. Едноличните търговци и юридическите лица се подпомагат, при условие че са регистрирани по Търговския закон (ТЗ) или Закона за кооперациите (ЗК) и са вписани в Търговския регистър към Агенцията по вписванията.  3. Местни поделения на вероизповеданията се подпомагат, при условие че са регистрирани съгласно чл. 20 от Закона за вероизповеданията (ЗВ) или са признати за юридически лица по силата на чл. 10 от същия закон.  4. Юридическите лица са допустими за подпомагане, в случай че не повече от 25 % от капитала им е притежание на държавата, с изключение на общини.  5. Кандидатите т. 1.1 и 1.7 са допустими за подпомагане само за дейностите: отгледни сечи във високостъблени и семенно възобновени издънкови гори до 40 годишна възраст и закупуване или вземането на лизинг на щадящи почвата и ресурсите специализирана горска техника и оборудване за сеч, извоз, товарене и транспорт на дървесина за едно или повече стопанства.  6. Кандидатите т. 1.4 и 1.5 са допустими за подпомагане само за дейностите: отгледни сечи във високостъблени и семенно възобновени издънкови гори до 40 годишна възраст и закупуване или вземането на лизинг на щадящи почвата и ресурсите специализирана горска техника и оборудване за сеч, извоз, товарене и транспорт на дървесина само в собствени горски територии.  7. Кандидатите по т. 1.2 и 1.3 са допустими за подпомагане за всички дейности.  8. Кандидатите по т. 1.6 са допустими за подпомагане само за дейностите по изграждане, придобиване или подобрение на сгради и други недвижими активи необходими за първичната преработка на дървесина, както и закупуването на земя, когато е пряко свързана с изпълнението на проектното предложение и закупуването или вземането на лизинг на нови машини и оборудване за първична преработка на дървесината, както и други работни операции, предхождащи индустриалната преработка.  **ВАЖНО:**  **9. В Раздел 24 „Списък на документи, които се подават на етап кандидатстване“ от Условията за кандидатстване са посочени документите, които трябва да се приложат, за да се удостовери допустимостта на кандидата. Условията, за които не е предвиден документ, се проверяват служебно.** |

## 11.2. Критерии за недопустимост на кандидатите:

|  |
| --- |
| 1. Съгласно чл. 25, ал. 2 от Закона за управление на средствата от Европейските структурни и инвестиционни фондове не могат да участват и БФП не се предоставя на лица, за които са налице обстоятелства за отстраняване от участие в процедура за възлагане на обществена поръчка съгласно чл. 54 от Закона за обществени поръчки, или които не са изпълнили разпореждане на Европейската комисия за възстановяване на предоставената им неправомерна и несъвместима държавна помощ. Кандидатите са длъжни да декларират, че не попадат в някоя от категориите, посочени в чл. 25, ал. 2 от ЗУСЕСИФ и чл. 7 от Постановление № 162 на Министерския съвет от 2016 за определяне на детайлни правила за предоставяне на БФП по програмите, финансирани от Европейските структурни и инвестиционни фондове за периода 2014 – 2020 г. (ПМС № 162/2016 г.). Потенциалните кандидати не могат да участват в процедурата за подбор на проекти и да получат БФП, в случай че:  1.1. са осъдени с влязла в сила присъда, освен ако са реабилитирани, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  1.2. са осъдени с влязла в сила присъда, освен ако са реабилитирани, за престъпление, аналогично на тези по т. 1, в друга държава членка или трета страна;  1.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към Столична община или към общината по седалището на кандидата, или аналогични задължения, установени с акт на компетентен орган, съгласно законодателството на държавата, в която кандидатът е установен, освен ако е допуснато разсрочване, отсрочване или обезпечение на задълженията или задължението е по акт, който не е влязъл в сила;  1.4. е налице неравнопоставеност в случаите по чл. 44, ал. 5 от ЗОП;  1.5. е установено, че:  а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или [чл. 13, ал. 1 от Закона за трудовата миграция и трудовата мобилност](apis://Base=NARH&DocCode=41849&ToPar=Art13_Al1&Type=201/) или аналогични задължения, установени с акт на компетентен орган, съгласно законодателството на държавата, в която кандидатите са установени;1.7. е налице конфликт на интереси, който не може да бъде отстранен;  1.8. обявени са в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;  1.9. не са изпълнили разпореждане на Европейската комисия за възстановяване на представената им неправомерна и несъвместима държавна помощ;  2. Основанията по т. 1.1, 1.2 и 1.7 се отнасят за кандидата физическо лице за лицата, които представляват участника или кандидата, членовете на управителни и надзорни органи и за други лица, които имат правомощия да упражняват контрол при вземането на решения от тези органи, а общините - за кмета на общината  3. Основанията по т. 1.8 не се отнасят за кандидати общини.  4. Основанията по т. 1.8 не се отнасят за кандидати местни поделения на вероизповеданията, признати за юридически лица по силата на чл. 10 от Закона за вероизповеданията и кандидати физически лица.  5. Съответствието с изискванията по т. 1.1, 1.2, 1.4, 1.5, 1.6, 1.7 и 1.9 се доказват при кандидатстване само с декларация съгласно Приложение № 3 от настоящите Условия за кандидатстване.  6. Точка 1.3 не се прилага, когато размерът на неплатените дължими данъци или социалноосигурителни вноски е не повече от 1 на сто от сумата на годишния общ оборот за последната приключена финансова година.  7. Преди сключване на административния договор декларираните обстоятелства се доказват и се извършва проверка от Държавен фонд „Земеделие“ – Разплащателна агенция (ДФЗ-РА), относно същите с:  а) официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от Закона за електронното управление.  б) декларации – за всички обстоятелства, когато е настъпила промяна във вече декларирани обстоятелства.  8. Не се дава предимство, а даденото предимство се отнема, когато бъде установено, че кандидат за подпомагане или негови членове са създали изкуствено условията след 1 януари 2014 г., необходими за получаване на това предимство, в противоречие с целите на европейското право и българското законодателство.  9. Безвъзмездната финансова помощ не се предоставя на бенефициенти на помощта, които не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани след 1 януари 2014 г. с цел получаване на предимство в противоречие с целта на подмярката по ПРСР 2014 – 2020 г., включително с цел получаване на БФП в размер, надвишаващ посочените по тези условия максимални размери.  10. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване. |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

## 13.1: Допустими дейности:

|  |
| --- |
| По подмярка 8.6 „Инвестиции в технологии за лесовъдство и в преработка, мобилизиране и търговията с горски продукти“ се предоставя БФП за следните допустими за подпомагане дейности:  1. Изграждане, придобиване или подобрение на сгради и други недвижими активи необходими за първичната преработка на дървесина, както и закупуването на земя, когато е пряко свързана с изпълнението на проектното предложение;  2. Закупуването или вземането на лизинг на нови машини и оборудване за първична преработка на дървесината, както и други работни операции, предхождащи индустриалната преработка съгласно приложение № 4;  3. Отгледни сечи във високостъблени и семенно възобновени издънкови гори до 40 годишна възраст;  4. Закупуване или вземането на лизинг на щадящи почвата и ресурсите специализирана горска техника и оборудване за сеч, извоз, товарене и транспорт на дървесина за едно или повече стопанства. |

## 13.2 Условия за допустимост на дейностите

1. Подпомагат се проектни предложения, които се осъществяват на територията на Република България.

2. Подпомагат се проектни предложения, за които са проведени съгласувателните процедури по реда на [Закона за опазване на околната среда](apis://Base=NARH&DocCode=40197&Type=201), [Закона за защитените територии](apis://Base=NARH&DocCode=4168&Type=201) или [Закона за биологичното разнообразие](apis://Base=NARH&DocCode=40193&Type=201) със съответния компетентен орган по околна среда.

3. Подпомагат се проектни предложения за дейности по т. 1 или 2 от Раздел 13.1. „Допустими дейности“ в случай, че:

3.1. са свързани с използване на дървесина като суровината е ограничена до производства, преди индустриалната преработка и без производството на мебели, съгласно приложение № 4;

3.2. кандидатът ще преработва не повече от 10 000 куб. м обла дървесина за всяка една календарна година, съгласно представения бизнес план по т. 6. При производството на дървесен талаш, дървесно брашно, технологични трески, дървесни пелети и брикети се допуска използването и на дървесни отпадъци и/или остатъци, като общото произведено количество не може да надвишава 15 000 тона за всяка една календарна година, съгласно представения бизнес план по т. 6.

3.3. кандидатът докаже в производствената си програма наличието на най-малко 50% осигурена суровинна база за първата прогнозна година от бизнес плана за всички продукти, включени в него;

3.4. кандидатът докаже, че е осигурена реализацията на 50 на сто от готовата продукция за първата прогнозна година на бизнес плана;

3.5. планираният размер на преработената и произведена от кандидата продукция за всяка прогнозна година от бизнес плана, трябва да покрива най-малко 50 на сто от капацитета на подпомаганите активи, за които се предоставя БФП в съответствие с технологичния проект;

3.6. минималният размер на преработената и произведена продукция по т. 3.5. се изчислява за всяка прогнозна година от периода на изпълнение на бизнес плана;

3.7. За проектите, включващи само заявени за подпомагане разходи за закупуване на нови машини и оборудване за преработка на дървесина по т. 2 от Раздел 13.1. „Допустими дейности“, за които съгласно технологичен проект се изисква поставяне в затворени помещения, кандидатът предоставя документ за собственост или документ, доказващ правно основание за ползване за не по-малко от 6 години от датата на подаване на проектното предложение, на сградите или помещенията, където ще бъдат поставени или монтирани;

3.8. за дейностите по т. 1 и 2 от Раздел 13.1. „Допустими дейности“, се прилагат технологичен проект, схема и описание на технологичния процес и описание на годишния капацитет на преработвателното предприятие по видове продукция, заложени в производствената и търговска програма на бизнес плана;

3.9. при кандидатстване за дейности по т. 2 от Раздел 13.1. „Допустими дейности“, суровините за производство на пелети или брикети трябва да са от дървесина.

4. подпомагат се проектни предложения за дейности по т. 3 от Раздел 13.1. „Допустими дейности“, в случай че:

4.1. се изпълняват в горски територии, които не са държавна собственост;

4.2. за съответната горска територия, с която се кандидатства е представен утвърден лесоустройствен план, проект или програма/горскостопански план или програма или план-извлечение.

5. Подпомагат се проектни предложения за дейности по т. 4 от Раздел 13.1. „Допустими дейности“, в случай че:

5.1. се изпълняват в горски територии, които не са държавна собственост;

5.2. планираното ползване на дървесина от съответните горски територии, съгласно лесоустройствените проекти, планове, програми или горскостопански планове или програми, които стопанисва кандидата, покрива най-малко 50% от капацитета на подпомаганите активи, за които се кандидатства, съгласно бизнес плана;

5.3. кандидатът има сключен/и договор/и за добив на дървесина или за покупко-продажба на стояща дървесина на корен със срок не по-кратък от 1 година и валиден към датата на подаване на проектното предложение. За всяка една от годините от периода за изпълнение на бизнес плана кандидатът се задължава да има сключен/и договор/и за добив на дървесина или за покупко-продажба на стояща дървесина на корен с годишни количества не по-малки от 50% от капацитета на подпомаганите активи, за които се кандидатства;

5.4. изискването за натоварването на най-малко 50% от капацитета на подпомаганите активи, за които се кандидатства, спрямо предвиденото ползване на дървесина, по т. 5.2 и 5.3 се изчислява за всяка прогнозна година от периода на изпълнение на бизнес плана.

6.Подпомагат се проектни предложения за дейности по т. 1, 2 или 4 от Раздел 13.1. „Допустими дейности“, за които кандидатът е представил бизнес план по образец съгласно приложение № 5, който съдържа подробно описание на планираните инвестиции и дейности за период не по-малко от 5 години, а в случаите на инвестиции за извършване на строително-монтажни работи за 10 години.

6.1. Бизнес планът трябва да:

6.1.1. показва подобряване на дейността на горското стопанство или предприятието на кандидата чрез прилагане на планираните инвестиции и дейности и постигане на една или повече от целите от Раздел 6. „Цели на предоставяната БФП помощ по процедурата и очаквани резултати“ и с принципите за добро финансово управление, публичност и прозрачност;

6.1.2. доказва икономическата жизнеспособност на проекта и стопанството или предприятието за периода, посочен в т. 6, и постигането на показателите, посочени в приложение № 5.

7. Проектите се изпълняват върху имот – собственост на кандидата, а когато имотът не е собственост на кандидата, към проектите се прилагат документи за учредено право на строеж върху имота за срок не по-малко от 6 години за кандидати микро-, малки или средни предприятия, считано от датата на подаване на проектното предложение, когато е учредено срочно право на строеж – в случай на кандидатстване за разходи за строително-монтажни работи за изграждане на нов строеж, надстрояване и/или пристрояване на съществуващ строеж, за които се изисква разрешение за строеж съгласно Закона за устройство на територията (ЗУТ).

8. Проектите се изпълняват върху имот – собственост на кандидата, а когато имотът не е собственост на кандидата, към проектите се прилага документ за ползване на имота за срок не по-малко от 6 години за кандидати микро-, малки или средни предприятия, считано от датата на подаване на проектното предложение – в случай на кандидатстване за разходи за дейностите по т. 1 и 2 от раздел 13.1. „Допустими дейности“, за които не се изисква издаване на разрешение за строеж съгласно ЗУТ или не се изисква учредено право на строеж;

9. Документ по т. 8, не се изисква при кандидатстване за подпомагане за закупуване или вземането на лизинг на щадящи почвата и ресурсите специализирана горска техника и оборудване за сеч, извоз, товарене и транспорт на дървесина за едно или повече стопанства, които:

а) не са трайно прикрепени към земята, сградите или помещенията;

б) поради своето естество или предназначение не се използват в затворени помещения.

10. За проектите, включващи само заявени за подпомагане разходи за закупуване или вземането на лизинг на нови машини и оборудване за първична преработка на дървесината, както и други работни операции, предхождащи индустриалната преработка съгласно приложение № 4, за които съгласно технологичен проект се изисква поставяне в затворени помещения, кандидатът предоставя документ за собственост или документ, доказващ правно основание за ползване за не по-малко от 6 години от датата на подаване на проектното предложение, на сградите или помещенията, където ще бъдат поставени или монтирани.

11.Към проектните предложения, включващи разходи за строително-монтажни работи, се прилагат:

11.1. заснемане на обекта/съоръжението или архитектурен план на сградата, съоръжението, обекта, който ще се изгражда, ремонтира или обновява, когато за предвидените строително-монтажни работи не се изисква одобрен инвестиционен проект съгласно ЗУТ;

11.2. одобрен инвестиционен проект, изработен във фаза „Технически проект“ или „Работен проект“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (ДВ, бр. 51 от 2001 г.);

11.3. подробни количествени сметки за предвидените строително-монтажни работи, които са заверени от правоспособно лице;

11.4. разрешение за строеж, когато издаването му се изисква съгласно ЗУТ;

11.5. становище на главния архитект с подробно описание на инвестиционното намерение, че строежът не се нуждае от издаване на разрешение за строеж, когато издаването му не се изисква съгласно ЗУТ;

11.6. разрешение за поставяне, издадено в съответствие със ЗУТ (важи, в случай че проектът включва разходи за преместваеми обекти).

12. В случаите на проекти с дейности по 1 и 2 от Раздел 13.1. „Допустими дейности“, се прилагат технологичен проект, схема и описание на технологичния процес с посочен капацитет по видове продукция, която ще се произвежда в резултат на изпълнение на инвестициите по проекта.

13. Кандидатите за БФП, представят декларация за размера на получените държавни помощи по образец съгласно приложение № 6.

14. Дейностите и инвестициите по проектното предложение, за които се изисква лицензиране, разрешение или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения или документ, удостоверяващ регистрацията.

15. Проектни предложения, с дейности по т. 3 и 4 от Раздел 13.1. „Допустими дейности“, в които е заявен интензитет на БФП в размер на 50% трябва да ги извършват само на територията на общините от Приложение 2.

## 13.3. Недопустими дейности:

|  |
| --- |
| 1. Безвъзмездна финансова помощ не се предоставя за проекти, оказващи отрицателно въздействие върху околната среда и включващи инвестиции, които не отговарят на разпоредбите на Закона за горите, Закона за опазване на околната среда, Закона за биологичното разнообразие или/и Закона за водите;  2. Безвъзмездна финансова помощ не се предоставя за проекти в горски местообитания, включени в националната екологична мрежа Натура 2000, които не отговарят на изискванията на Закона за защитените територии, Закона за биологичното разнообразие и съответните подзаконови нормативни актове за тяхното прилагане, както и предвидените ограничения в заповедите за определянето на тези места и плановете за управлението им;  3. Безвъзмездна финансова помощ не се предоставя ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз;  4. Безвъзмездна финансова помощ не се предоставя за проектни предложения, по които допустимите дейности от т. 1-4 от раздел. 13.1 „Допустими дейности“, включени в проектите, са били физически започнати или извършени преди подаване на заявлението за подпомагане.  5. Не се допуска като самостоятелен проект или дейност събарянето на стари сгради и производствени помещения.  6. Безвъзмездна финансова помощ не се предоставя на кандидати, които попадат в някоя от категориите, определени в чл. 1, параграфи 5 и 6 от Регламент (ЕС) № 702/2014 от 25 юни 2014 година относно деклариране на някои категории помощи в секторите на селското и горското стопанство и в селските райони за съвместими с вътрешния пазар в приложение на членове 107 и 108 от Договора за функционирането на Европейския съюз и за отмяна на Регламент (ЕС) № 1857/2006 на Комисията (OB L 193, 1 юли 2014 г.)(Регламент (ЕС) № 702/2014).  7. Не са допустими за подпомагане като самостоятелни проекти или дейности за закупуването на софтуер, ноу-хау, придобиване на патенти права и лицензи, разходи за регистрация на търговски марки и процеси и разходи за въвеждане на добри производствени практики, системи за управление на качеството и подготовка за сертификация.  8. Не са допустими за подпомагане дейности, свързани с производство на електрическа и/или топлинна енергия или енергия за охлаждане от възобновяеми енергийни източници. |

# 14. Категории разходи, допустими за финансиране:

## 14.1 Допустими разходи:

|  |
| --- |
| 1.1. Разходи, свързани с прякото изпълнение на строително-монтажните работиза изграждане или подобрение на сгради и други недвижими активи, както и разходи, свързани с придобиване на сгради и други недвижими активи, необходими за първичната преработка на дървесина, съгласно допустимите за подпомагане дейности по настоящите Условия за кандидатстване;  1.2. Разходи за закупуването или вземането на лизинг на нови машини и оборудване за първична преработка на дървесината, както и други работни операции, предхождащи индустриалната преработка съгласно приложение № 4;  1.3. Разходи за отгледни сечи във високостъблени и семенно възобновени издънкови гори до 40 годишна възраст;  1.4. Разходи за закупуване или вземането на лизинг на щадящи почвата и ресурсите специализирана горска техника и оборудване за сеч, извоз, товарене и транспорт на дървесина за едно или повече стопанства.  2**.** Закупуване на земя, когато е пряко свързана с изпълнението на проектното предложение;  3. Разходи за ноу-хау, придобиване на патенти права и лицензи, разходи за регистрация на търговски марки и процеси необходими за изготвяне и изпълнение на проектното предложение;  4. Закупуване на софтуер, необходим за изпълнение на проектното предложение;  5. Разходите за въвеждане на добри производствени практики, системи за управление на качеството и подготовка за сертификация;  6. Разходи, свързани с проекта, в т.ч. разходи за хонорари за архитекти, инженери и консултантски услуги, извършени както в процеса на подготовка на проекта преди подаване на проектното предложение, така и по време на неговото изпълнение, които не могат да надхвърлят 12 на сто от общия размер на допустимите разходи включени в проектното предложение. |

## 14.2 Условия на допустимост на разходите:

|  |
| --- |
| 1. Безвъзмездната финансова помощ по реда на настоящите Условия за кандидатстване се предоставя в рамките на наличните средства по ПРСР 2014 – 2020 г. под формата на възстановяване на действително направени и платени допустими разходи.  2. Допустимите разходи по т. 6 от раздел 14.1. „Допустими разходи“ не могат да превишават 12 % от стойността на допустимите разходи по проектното предложение, както следва:  2.1. за изготвяне на технически или работен проект до 3 на сто от допустимите разходи по т. 1.1 от раздел 14.1. „Допустими разходи”;  2.2. за изготвяне на технологичен проект, когато не е част от технически или работен проект като част „Технологична“ поради липсата на разходи за СМР, до 1 на сто от допустимите разходи по т. 1.2 от раздел 14.1. „Допустими разходи“;  2.3. за консултантски услуги по подготовка на проектното предложение до 2,5 % от допустимите разходи по, т. 1.1 до 1.4, т. 2, 3, 4 и 5, а в случаите на проекти само за разходи по т. 1.3 от раздел 14.1. „Допустими разходи” до 1% от допустимите разходи;  2.4. за консултантски услуги по управление на проектното предложение до 2,5 % от допустимите разходи по, т. 1.1 до 1.4, т. 2, 3, 4 и 5, а в случаите на проекти само за разходи по т. 1.3 от раздел 14.1. „Допустими разходи” до 1% от допустимите разходи;  2.5. за строителен надзор до 2 на сто от допустимите разходи по т. 1.1 от раздел 14.1. „Допустими разходи”, за строежите от първа до четвърта категория, съгласно чл. 168, ал. 2 от ЗУТ;  2.6. за авторски надзор до 1 на сто от допустимите разходи по т. 1.1 от раздел 14.1. „Допустими разходи”, за строежите от първа до пета категория, съгласно чл. 162, ал. 2 от ЗУТ и за хонорари за архитекти и инженери, извън тези по т. 2.1, 2.2 и 2.5 от раздел 14.2 „Условия на допустимост на разходите”;  3. Разходите за закупуване на земя и сгради или други недвижими активи по т. 2 и 1.1 от раздел 14.1. „Допустими разходи” са допустими за финансиране до размера на данъчната им оценка, валидна към датата на подаване на проектното предложение, а в случаите на закупуване на земя разходите не трябва да надхвърлят и 10% от допустимите разходи по т. 1.1 и 1.2 от раздел 14.1. „Допустими разходи”, когато са пряко свързани с изпълнението на проекта. В случай, че към датата на придобиването данъчната оценка е с по-ниска стойност, допустими за финансиране са разходите до този размер.  4. Разходите за ноу-хау, придобиване на патенти права и лицензи, разходи за регистрация на търговски марки не могат да превишават едно на сто от допустимите разходи по проектното предложение по т. 1.1. и 1.2 от раздел 14.1. „Допустими разходи“.  5. Разходите за закупуване на софтуер не могат да превишават пет на сто от допустимите разходи по проектното предложение за разходите по т. 1.1 и 1.2 от раздел 14.1. Допустими разходи.  6. Разходите за въвеждане на добри производствени практики, системи за управление на качеството и подготовка за сертификация не могат да превишават едно на сто от допустимите инвестиционни разходи по проектното предложение.  7. Разходите по т. 6 от Раздел 14.1 „Допустими разходи” са допустими, ако са извършени не по-рано от 1 януари 2014 г., независимо дали всички свързани с тях плащания са направени;  8. Дейностите и разходите по проекта с изключение на разходите по т. 6 от Раздел 14.1. „Допустими разходи” са допустими, ако са извършени след подаване на проектното предложение, независимо дали всички свързани с тях плащания са направени.  9. Закупуването чрез финансов лизинг на активите е допустимо, при условие че бенефициентът стане собственик на съответния актив не по-късно от датата на подаване на искането за междинно или окончателно плащане за същия актив.  10. Оценката на основателността на предложените за финансиране разходи от т. 1.1 до т. 6 от Раздел 14.1. „Допустими разходи” се извършва чрез съпоставяне на предложените разходи с определените от ДФЗ-РА референтни разходи за допустими за финансиране активи и услуги и/или сравняване на представени оферти.  11. Дейностите, за които са определени референтни разходи, са посочени в Приложение № 7 към настоящите Условия за кандидатстване.  12. За всеки заявен за финансиране разход, който към датата на подаване на проектното предложение е включен в списъка по т. 11, кандидатът представя една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен данък върху добавената стойност (ДДС).  Оценителната комисия по чл. 33 от ЗУСЕСИФ извършва съпоставка между размера на определения референтен разход и на предложения за финансиране от кандидата, като одобрява за финансиране разхода до по-ниския му размер.  Изискването не се прилага за кандидати, възложители по реда на чл. 5 и 6 от Закона за обществените поръчки.  13. За всеки заявен за финансиране разход, който към датата на подаване на проектното предложение не е включен в списъка по т. 11, кандидатът представя най-малко три съпоставими независими оферти, които съдържат наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена в левове или евро с посочен данък върху добавената стойност (ДДС).  В случаите на разходите по т. 1.2 и 1.4 от раздел 14.1. „Допустими разходи” в техническите спецификации на активите следва да се включват и данни за производителността на техниката, машините и/или оборудването.  Офертите за дейности по т. 1.4 от раздел 14.1. „Допустими разходи” трябва да са придружени от сертификат за одобрение на типа на Европейската общност, в случай, че са заявени точки по т. 2 от Раздел 22 „Критерии и методика за оценка на проектните предложения“.  Кандидатът представя и решение за избор на доставчика/изпълнителя, запитване за оферта по образец съгласно приложение № 8, а когато не е избрал най-ниската оферта – писмена обосновка за мотивите, обусловили избора му. В тези случаи РА извършва съпоставка между размера на разхода, посочен във всяка от представените оферти, като одобрява за финансиране разхода до най-ниския му размер, освен ако кандидатът е представил мотивирана обосновка за направения избор.  14. В случаите по т. 12 и 13 оферентите, когато са местни лица, следва да са вписани в търговския регистър, а оферентите – чуждестранни лица, следва да представят документ за правосубектност съгласно националното им законодателство. Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи или отделни видове строителни и монтажни работи от съответната категория съгласно изискванията на чл. 3, ал. 2 от Закона за Камарата на строителите. Изискването за вписване в Търговския регистър към Агенцията по вписванията не се прилага за физически лица, предоставящи услуги по т. 6 от раздел 14.1. „Допустими разходи”.  15. Когато за заявения за финансиране разход кандидатът е представил съпоставими оферти, независимо че разходът е включен в списъка по т. 11, ДФЗ-РА извършва съпоставка между размера на разхода, посочен във всяка от представените оферти, и размера на определения референтен разход, като одобрява за финансиране разхода до най-ниския му размер. Когато кандидатът е представил мотивирана обосновка и Оценителната комисия по чл. 33 от ЗУСЕСИФ приема, че тя е достатъчна, за да обснове направения от кандидата избор, се извършва съпоставка между размера на определения референтен разход и размера на предложения за финансиране разход, като се одобрява за финансиране по-ниския по размер разход.  16. Изискванията по т. 10 - 15 не се прилагат по отношение на заявените за финансиране разходи за придобиване на земя, сгради и други недвижими имоти.  17. За разходите по т. 6 от раздел 14.1. „Допустими разходи“, извършени преди датата на подаване на проектното предложение, кандидатите, които се явяват възложители по чл. 5 и 6 от Закона за обществените поръчки, при подаване на проектното предложение представят заверено от възложителя копие на всички документи от проведената обществена поръчка, съгласно изискванията на Закона за обществените поръчки.  18. За кандидати, които са възложители по чл. 5 и 6 от Закона за обществените поръчки, когато заявеният за финансиране разход не е включен в списъка по т. 11 към датата на подаване на проектното предложение, обосноваността на разходите се преценява чрез представяне на най-малко три съпоставими независими оферти, по които оферентите трябва да отговарят на изискванията на т. 13 и 14.  19. Кандидатите събират офертите по т. 18 чрез прилагане на принципа на пазарни консултации съгласно Закона за обществени поръчки, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива. Кандидатите определят подходящ срок за получаване на оферти, който не може да бъде по-кратък от 5 работни дни.  20. В случаите на т. 19 кандидатите представят решение за определяне на стойността на разхода, за който кандидатстват, с включена обосновка за мотивите, обусловили избора му. |

## 14.3 Недопустими разходи:

|  |
| --- |
| 1. Закупуване или инсталиране на оборудване, машини и съоръжения втора употреба;  2. Лизинг, с изключение на финансов лизинг и спазване на изискването по т. 9 от Раздел 14.2 „Условия за допустимост на разходите“;  3. Закупуване на нови машини и оборудване, включително компютърен софтуер, над пазарната им стойност;  4. Данък върху добавена стойност, с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност;  5. Оперативни разходи, включително разходи за поддръжка и наеми;  6.Банкови и административни такси, разходи за гаранции, изплащане и рефинансиране на лихви, застраховки;  7. Принос в натура;  8. Изследвания за разработване на нови продукти, процеси и технологии;  9. Обезщетения за отчуждаване на имоти;  10. Инвестиции, които представляват обикновена подмяна;  11. Плащания в брой;  12. Инвестиции в частта им, която надвишава определените референтни разходи и лимити, определени в настоящите насоки;  13. Сертификат по НАССР (Анализ на опасните и контрол на критичните точки) и по други международно признати стандарти;  14.Лихви и комисиони, печалба на лизинговата компания, разходи по лихви за рефинансиране, оперативни и застрахователни разходи по лизинговия договор в случаите на финансов лизинг;  15. Инвестиции, за които ДФЗ-РА или друг компетентен орган установи изкуствено създадени условия с цел осъществяване на предимство в противоречие с целите на мярката за получаване на БФП;  16. Неустойки за неизпълнение по договорите с избраните доставчици/изпълнители;  17. Натрупани лихви върху изплатени авансови плащания.  18. Разходи за СМР, извършени преди посещението на място по т. 8 от Раздел 21.1. „Предварителна оценка на проектните предложения“.  19. Инвестиции, за които е установено двойно финансиране.  20. Инвестиции, за които се установи, че ще имат отрицателно въздействие върху околната среда;  21. Разходи за производство на електрическа и/или топлинна енергия или енергия за охлаждане от възобновяеми енергийни източници. |

# 15. Допустими целеви групи (ако е приложимо):

|  |
| --- |
| Неприложимо |

# 16. Приложим режим на минимални/държавни помощи:

|  |
| --- |
| Финансова помощ ще се предоставя в съответствие с изискванията на Регламент (ЕС) № 702/2014. |

# 17. Хоризонтални политики:

|  |
| --- |
| 1. Не се предоставя БФП за проектни предложения, които не са в съответствие с политиката на ЕС за равенство между половете, недискриминация и устойчиво развитие. 2. По настоящата процедура следва да е налице съответствие на проектните предложения със следните принципи на хоризонталните политики на ЕС:    * равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или увреждане.    * устойчиво развитие – подкрепа за проекти, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях. 3. В т. 11 „Допълнителна информация, необходима за оценка на проектните предложения“ от Формуляра за кандидатстване кандидатите следва да представят информация за съответствието на проектното предложение с посочените принципи. Прилагането на заложените в проекта принципи ще се проследява на етап изпълнение на проектното предложение. |

# 18. Минимален и максимален срок за изпълнение на проекта:

|  |
| --- |
| 1. Одобреното проектно предложение се изпълнява в срок до 24 месеца от датата на подписването на административния договора с ДФЗ-РА за бенефициенти, които не се явяват възложители по чл. 5 и 6 от ЗОП;  2. Одобреното проектно предложение се изпълнява в срок до 36 месеца от датата на подписването на административния договора с ДФЗ-РА за бенефициенти, които се явяват възложители по чл. 5 и 6 от ЗОП. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в Закона за подпомагане на земеделските производители, Закона за управление на средствата от Европейските структурни и инвестиционни фондове и Постановление № 162 от 2016 г. за определяне на детайлни правила за предоставяне на БФП по програмите, финансирани от Европейските структурни и инвестиционни фондове за периода 2014 - 2020 г. (обн. ДВ. бр.53 от 2016 г.) и приложимото Европейско законодателство.  2. Оценката и класирането на проектните предложения по настоящата процедура се извършват от оценителна комисия по чл. 33 от ЗУСЕСИФ, а в случаите на предварителна оценка – и от комисия по чл. 9в, ал. 2 от ЗПЗП, назначени с акт на изпълнителния директор на ДФЗ-РА.  3. Оценката на проектните предложения включва:  **а) Етап 1: Предварителна оценка (ако размерът на заявената БФП на всички подадени проектни предложения надхвърля разполагаемия бюджет за настоящата процедура);**  **б) Етап 2: Оценка на административното съответствие и допустимостта;**  **в) Етап 3: Техническа и финансова оценка.** |

# 21.1 Предварителна оценка на проектните предложения:

|  |
| --- |
| 1. Когато размерът на заявената БФП на всички подадени проектни предложения надхвърля разполагаемия бюджет за настоящата процедура, ДФЗ-РА извършва предварителна оценка на проектните предложения по критериите, посочени в Раздел 22 „Критерии и методика за оценка на проектните предложения“.  2. Изпълнителният директор на Държавен фонд „Земеделие“ – Разплащателна агенция назначава комисия по чл. 9в, ал. 2 от ЗПЗП, която извършва предварителна оценка на проектните предложения. В едномесечен срок след приключване на периода на прием комисията оценява и класира проектните предложения по критерии, посочени в Раздел 22 „Критерии и методика за оценка на проектните предложения“.  3. Комисията изготвя списък на всички проектни предложения, в който се посочва полученият брой точки за всеки проект по всеки критерий. Списъкът се публикува на интернет страницата на Държавен фонд „Земеделие“ най-късно в срока по т. 2.  4. Кандидатите могат да подадат възражение до ръководителя на Управляващия орган на Програмата за развитие на селските райони за периода 2014-2020 г. в 14-дневен срок от публикуването на списъка.  5. Ръководителят на Управляващия орган на ПРСР назначава комисия по чл. 9в, ал. 5 от ЗПЗП за разглеждане на възраженията по т. 4. Комисията се произнася в 60 дневен срок от подаване на всяко възражение и уведомява Комисията за оценка по т. 2.  6. След разглеждане на последното възражение по т. 4, Комисията по т. 5 уведомява Комисията за оценка по т. 2, че е приключила своята работа и посочва броя на постъпилите възражения.  7. Въз основа на извършената предварителна оценка, съответно на уведомлението по т. 5, Комисията по т. 2 изготвя и своевременно публикува на интернет страницата на ДФЗ-РА в едномесечен срок от уведомлението по т. 6 списък на:  а) проектните предложения, за финансирането на които е необходим бюджет, който не надвишава с повече от 30 на сто бюджета, определен в Условията за кандидатстване за настоящата процедура, включително проектните предложения, получили еднакъв брой точки;  б) всички проектни предложения, извън посочените в буква „а“.  8. В случай на проектни предложения, включващи разходи за строително-монтажни работи, РА задължително извършва посещение на място в срок до един месец от приключване на приема по настоящата процедура. Целта на посещението на място е да установи фактическото съответствие с представените документи, като:  а) посещението на място се извършва в присъствието на кандидата или на упълномощен негов представител;  б) след приключване на посещението на място служителят на ДФЗ-РА съставя протокол с резултатите от посещението и го представя за подпис на кандидата или на упълномощен негов представител, който има право да напише в протокола обяснения и възражения по направените констатации;  в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението на място;  г) в случай че кандидатът или упълномощен негов представител не е открит при извършване на посещението на място, оценителната комисия уведомява кандидата, като му изпраща копие от протокола чрез ИСУН;  д) в едноседмичен срок от получаването на протокола по буква „г“ за посещението на място кандидатът може писмено да направи възражения и да даде обяснения по направените констатации пред изпълнителния директор на РА. |

# 21.2 Оценка на административно съответствие и допустимост:

|  |
| --- |
| 1. В тримесечен срок от публикуване на списъците по т. 7 от Раздел 21.1 „Предварителна оценка на проектните предложения“ от настоящите Условия за кандидатстване се извършва процедура чрез подбор на проектни предложения по реда на глава трета, раздел ІІ от ЗУСЕСИФ, за проектните предложения по т. 7, буква „а“ от Раздел 21.1 „Предварителна оценка на проектните предложения“, от настоящите Условия за кандидатстване до достигане на 110 на сто от бюджета по настоящата процедура.2. След оценяване на проектните предложения по т. 1 и при наличие на остатъчен бюджет до 110 на сто от бюджета по настоящата процедура, и преди класиране се извършва оценяване и на проектните предложения по т. 7, буква „б“ от Раздел 21.1 „Предварителна оценка на проектните предложения“.3. В процеса на оценка на административното съответствие и допустимостта на проектните предложения по настоящата процедура, се извършват следните проверки:а) отнася ли се проектното предложение за обявената процедура за подбор на проекти;б) представени ли са всички документи, посочени в Раздел 24 „Списък на документите, които се подават на етап кандидатстване“от настоящите Условия за кандидатстване, и попълнени ли са съгласно изискванията;в) съответствие на кандидатите и проектните дейности с критериите за допустимост.4. Оценката за административно съответствие и допустимост се извършва във основа на критериите съгласно приложение № 10 към настоящите Условия за кандидатстване.5. Само проектни предложения, преминали успешно оценка на административното съответствие и допустимостта, подлежат на техническа и финансова оценка.6. Като част от проверката за административно съответствие и допустимост комисията по чл. 33 от ЗУСЕСИФ може да извърши посещение на място за установяване на фактическото съответствие с представените документи, като:а) посещението на място се извършва в присъствието на кандидата или на упълномощен негов представител;б) след приключване на посещението на място служителят на ДФЗ-РА представя протокола с резултатите от посещението за подпис на кандидата или на упълномощен негов представител, който има право да напише в протокола обяснения и възражения по направените констатации;в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението на място;г) в случай че кандидатът или упълномощен негов представител не е открит при извършване на посещението на място, оценителната комисия по чл. 33 от ЗУСЕСИФ, уведомява кандидата, като му изпраща копие от протокола чрез ИСУН;д) в едноседмичен срок от получаването на протокола по буква „г“ за посещението на място кандидатът може писмено да направи възражения и да даде разяснения по направените констатации пред изпълнителния директор на ДФЗ-РА.7. Когато при проверките се установи липса на документи или друга нередовност, комисията по чл. 33 от ЗУСЕСИФ изпраща на кандидата уведомление чрез ИСУН за установените липси/нередовности и определя 15 дневен срок за тяхното отстраняване.8. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение.9. След приключване на оценката на административното съответствие и допустимостта, на интернет страницата на ДФЗ-РА (www.dfz.bg) се публикува списък с проектните предложения, които не се допускат до техническа и финансова оценка с посочени основания за това. За недопускането се съобщава на всеки от кандидатите, включени в списъка по предходното изречение, по реда на чл. 61 от Административнопроцесуалния кодекс.10. Кандидатите, чиито проектни предложения са предложени за отхвърляне могат да подадат писмени възражения на хартиен носител срещу предложението за отхвърлянето им пред изпълнителния директор на ДФЗ-РА в едноседмичен срок от съобщението в ИСУН..11. Процедурата за разглеждане на възраженията протича по реда на чл. 18 от Постановление № 162 на Министерски съвет от 2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014 – 2020 г. Когато кандидатът не подаде възражение проектното предложение се включва в списъка на предложените за отхвърляне проектни предложения.12. Кандидатът може по всяко време да оттегли изцяло или частично проектното предложение или приложените към него документи, като подаде писмено искане до изпълнителния директор на ДФЗ-РА на хартиен носител. Това обстоятелство се отбелязва в ИСУН от потребител на системата със съответните права. Оттеглянето поставя кандидата в положението, в което се е намирал преди подаването на оттеглените документи или на част от тях.13. Когато кандидатът е уведомен от оценителната комисия по чл. 33 от ЗУСЕСИФ за случаи на несъответствия и/или нередовности в документите в проектното предложение или когато кандидатът е уведомен за намерението на оценителната комисия по чл. 33 от ЗУСЕСИФ да извърши проверка/посещение на място, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността. В тези случаи оценителната комисия по чл. 33 от ЗУСЕСИФ писмено уведомява кандидата за решението си по направеното искане за оттегляне.14. При оттегляне изцяло на проектно предложение, което не попада в обхвата на т. 13, изпълнителния директор на ДФЗ-РА прекратява образуваното пред нея административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по подмярката.15. Проектното предложение може да бъде поправяно по всяко време след подаването само в случай на очевидни грешки.16. Поправката в проектното предложение се извършва от оценителната комисия по чл. 33 от ЗУСЕСИФ до приключване на работата й, а след сключване на административния договор - от определени от изпълнителния директор на ДФЗ-РА служители.17. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидата е действал добросъвестно.18. Не се допуска поправяне на проектното предложение и представените от кандидата удостоверителни документи извън хипотезата по т. 15.19. Когато е допуснато частично оттегляне, новите обстоятелства не се вземат под внимание, ако водят или биха довели до увеличаване на определения от оценителната комисия по чл. 33 от ЗУСЕСИФ брой точки по критериите за подбор, както и ако биха довели до определяне на по-голям размер на БФП.20. Оценителната комисия по чл. 33 от ЗУСЕСИФ може да извършва корекции в бюджета на проектно предложение, в случай че при оценката се установи:а) наличие на недопустими дейности и/или разходи;б) несъответствие между предвидените дейности и видовете заложени разходи;в) дублиране на разходи;г) неспазване на други условия за допустимост в настоящите условия за кандидатстване;д) несъответствие с правилата за държавните помощи;е) неоснователност на разходите.21. Корекциите по т. 20, буквите „б“ и „в“ се извършват след изискване на допълнителна пояснителна информация от кандидата.22. Корекциите по т. 20 не могат да водят до:а) увеличаване на размера или на интензитета на БФП, предвидени в подаденото проектно предложение;б) невъзможност за изпълнение на целите на проекта или на проектните дейности;в) подобряване на качеството на проектното предложение и нарушаване на принципите по чл. 29, ал. 1, т. 1 и 2 от ЗУСЕСИФ.23. В случай, че кандидат е подал повече от едно проектно предложение в ИСУН, в рамките на настоящата процедура, на оценка подлежи единствено последното подадено по време проектно предложение. |

# 21.3 Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.  2. Техническата и финансова оценка на проектните предложения по процедурата се извършва по критерии за подбор, подробно разписани в Раздел 22. „Критерии и методика за оценка на проектните предложения“ и в Приложение № 11 към Условията за кандидатстване.  3. Когато при оценката се установят обстоятелства, които изискват допълнителна пояснителна информация, комисията по чл. 33 от ЗУСЕСИФ изпраща на кандидата уведомление чрез ИСУН и определя срок за представяне на информацията.  4. Допълнителна информация може да бъде предоставена само по искане на оценителната комисия по чл. 33 от ЗУСЕСИФ, като информацията не следва да съдържа елементи, водещи до подобряване на първоначалното проектно предложение или биха оказали влияние върху тежестта на критериите за подбор.  5. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки.  6. Всяка информация, предоставена извън официално изисканата от Оценителната комисия по чл. 33 от ЗУСЕСИФ, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството/общината и други подобни обстоятелства), която не води до подобряване качеството на първоначалното проектно предложение. |

# 22. Критерии и методика за оценка на проектните предложения:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **22.1. Критерии за подбор на проектните предложения**   |  |  |  |  | | --- | --- | --- | --- | | **№** | **Описание** | **Точки** | | | **да** | **не** | | **1.** | **Проектът се осъществява на територията на община с лесистост:** | **40** | **0** | | над 60% | 40 | 0 | | от 50% до 60% | 30 | 0 | | от 40% до 50% | 20 | 0 | | от 30% до 40% | 10 | 0 | | **2.** | **Специализираната горска техника да притежава сертификат за съответствие с одобрения тип (сертификат за одобрение на типа на Европейската общност) за проекти изцяло свързани с дейност по дърводобив.** | **5** | **0** | | **3.** | **За всяко запазено съществуващо или новосъздадено работно място по 2 точки, но не повече от 50 точки** | **50** | **0** | | **Всичко:** | | **95** | **0** | |
| **22.1. Методика за оценка на проектните предложения**  1. Съответствието с критериите за подбор на проекти се преценява към датата на подаване на проектното предложение съобразно приложените към него документи.  2. Точките за процента на лесистост по критерий № 1 се определят съгласно Таблицата за разпределение на общините по процент на лесистост (Приложение № 9).  3. В случаите на проектни предложения, включващи дейности по точки 1, 2, 3 и/или 4 от Раздел 13.1. „Допустими дейности“, които се изпълняват на територията на общини с различна лесистост от приложение № 9, точките по критерий за подбор № 1 от Раздел 22. „Критерии и методика за оценка на проектните предложения“, се присъждат в зависимост от процента на лесистост за разходите по дейността, която надвишава 50% от стойността на общите одобрени инвестиционни разходи, включени в проектното предложение.  4. Проектното предложение ще получи точки по критерий за подбор № 2 от Раздел 22.1 „Критерии за подбор на проектните предложения“, когато включва само дейности по т. 4 от от раздел 13.1 „Допустими дейности”.  5. Кандидати с проекти, чието изпълнение води до осигуряване на устойчива заетост (критерий за подбор № 3 от Раздел 22. „Критерии и методика за оценка на проектните предложения“), са такива, които водят до създаване на работни места и/или запазване на броя съществуващи работни места към предходната календарна година спрямо годината на кандидатстване.  6. В случаите на проектни предложения, в които кандидатите са заявили точки по критерий за подбор № 3 от Раздел 22. „Критерии и методика за оценка на проектните предложения“, свързани със запазване на съществуващи или създаване на нови работни места, се признават точки само за тези, които са пряко свързани с дейностите, за които се кандидатства с проектното предложение.  7. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в срока за мониторинг.  8. Подпомагат се проекти, които са получили минимален брой от 10 точки по критериите за подбор. |

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН.  2. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е законен представител на кандидата или КЕП с титуляр юридическото лице-кандидат, като автор на подписа в този случай следва да е законен представител на предприятието-кандидат. Когато кандидатът се представлява от няколко лица заедно, формулярът се подписва от всяко от тях с КЕП. При кандидати общини, формулярът се подписва с валиден КЕП към датата на кандидатстване с титуляр общината кандидат, като автор на подписа в този случай следва да е кмета на общината. В тези случаи се приема, че с подписването с електронен подпис на формуляра за кандидатстване кандидата подписва и документите по т. 1, 2, 3, 6, 11 и 39 от раздел 24.1. „Списък с общи документи:“, поради което е допустимо те да не се прилагат във формат „рdf“, подписани от кандидата.  Когато проектното предложение се подава от упълномощено лице, се прилага електронно копие на изрично нотариално заверено пълномощно, а за кандидати общини - електронно копие на заповед на кмета и формулярът се подписва с КЕП на упълномощеното лице.  3. Документите се прилагат към формуляра за кандидатстване във формат „рdf“, „xls“ или „xlsx“ или друг формат, указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.  4. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от оценителната комисия по чл. 33 от ЗУСЕСИФ, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, извършен от заклет пре водач, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.  5. Кандидатът трябва да посочи електронен адрес, който да е асоцииран към профила му в ИСУН и не трябва да се променя в периода на кандидатстване и оценка.  6. Кореспонденцията и уведомленията във връзка с оценката на проектното предложение се осъществяват през ИСУН чрез електронния профил на кандидата.  7. За дата на получаване на кореспонденцията и уведомленията се счита датата на изпращането им чрез ИСУН. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН.  **Важно е кандидатите да разполагат винаги с достъп до имейл адреса, към който е асоцииран профила в ИСУН.**  8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на оценителната комисия по чл. 33 от ЗУСЕСИФ по служебен път.  9. Не се изисква представяне на документи, които вече са предоставени и срокът им на валидност не е изтекъл.  10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.  11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия по чл. 33 от ЗУСЕСИФ.  12. Условията за кандидатстване може да бъдат изменяни при условията на чл. 26, ал. 7 от ЗУСЕСИФ.  **ВАЖНО:**  13. Кандидатите, които не са регистрирани в Интегрирана система за администриране и контрол (ИСАК) преди подаване на проектното предложение в ИСУН следва да заявят в Областна дирекция на ДФ „Земеделие“ искане за регистрация в ИСАК. |

# 24. Списък на документите, които се подават на етап кандидатстване :

## 24.1. Списък с общи документи:

|  |
| --- |
| 1. Основна информация за проектното предложение във формат „xls“ или „xlsx“, а когато проектното предложение се подава от упълномощено лице - и във формат „pdf”, подписана и сканирана от кандидата . (Приложение № 1).  2. Таблица за допустими инвестиции във формат „xls“ или „xlsx“, а когато проектното предложение се подава от упълномощено лице - и във формат „pdf”, подписанa и сканиранa от кандидата (Приложение № 15).  3. Декларация по чл. 19 и 20 от Закона за защита на личните данни във формат „doc” или „docx“, а когато проектното предложение се подава от упълномощено лице - и с подпис/и, печат и сканирана във формат „pdf“ или „jpg“. (Приложение № 17) *(В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*.  4. Декларация за нередности с подпис/и, печат и сканирана във формат „pdf“ или „jpg“. (Приложение № 16). *(В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*  5. Декларация по чл. 25, ал. 2 от ЗУСЕСИФ (Приложение № 3) с подпис/и, печат и сканирана във формат „pdf“ или „jpg“. *В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2, но следва да е подписана към датата на подаване на проектното предложение)*.  6. Декларация за размера на получените държавни помощи независимо от тяхната форма и източник по образец съгласно приложение във формат „doc” или „docx“, а когато проектното предложение се подава от упълномощено лице - и с подпис/и, печат и сканирана във формат „pdf“ или „jpg“. (Приложение № 6). *(В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*.  7. Документ, издаден от обслужващата банка за банковата сметка на кандидата, по която ще бъде преведена БФП, получена по тази процедура. Представя се във формат „pdf“ или „jpg“.  8. Нотариално заверено изрично пълномощно или заповед на кмета, в случай че документите не се подават лично от кандидата. Представя севъв формат „pdf“ или „jpg“  9. Решение на компетентния орган на юридическото лице за кандидатстване по реда на настоящите условия за кандидатстване (*изисква се в случай, че кандидатът* ***не*** *е община*). Представя се във формат „pdf“ или „jpg“.  10. Решение на общинския съвет за кандидатстване по реда на настоящите условия за кандидатстване (*изисква се в случай, че кандидатът е община*). Представя се във формат „pdf“ или „jpg“.  11. Декларация по чл. 3 и чл. 4 от ЗМСП и справката за обобщените параметри на предприятието, което подава декларация (по образец, утвърден от министъра на икономиката и енергетиката – Приложение № 13 към настоящите Условия за кандидатстване). Представя се във формат „pdf”, а когато проектното предложение се подава от упълномощено лице - във формат „pdf“ или „jpg“ подписана от кандидата и сканирана. (*изисква се от кандидати микро, малки и средни предприятия*) *(В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*.  12. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС) или Закона за водите (*изисква се в случаите, когато издаването на документа се изисква по ЗООС или по Закона за водите*). Представя се във формат „pdf“ или „jpg“. *(Към датата на кандидатстване може да се представи входящ номер на искане за издаване от съответния орган само в случаите когато проектното предложение включва строително-монтажни работи. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2).*  13. Документ за собственост или ползване на имота за срок не по-малко от 6 години за кандидати микро, малки или средни предприятия, считано от датата на подаване на проектното предложение. Представя се във формат „pdf“ или „jpg“. (*изисква се в случаите по т. 8 от Раздел 13.2 „Условия за допустимост на дейностите“*).  14. Документ за ползване на сградата/помещението за срок не по-малко от 6 години за кандидати микро, малки или средни предприятия, считано от датата на подаване на проектното предложение. Представя се във формат „pdf“ или „jpg“. (*изисква се в случаите по т. 10 от Раздел 13.2 „Условия за допустимост на дейностите“).*  15. Учредено право на строеж върху имота за срок не по-малко от 6 години за кандидати микро, малки или средни предприятия, считано от датата на подаване на проектното предложение, когато е учредено срочно право на строеж. Представя се във формат „pdf“ или „jpg“ (*изисква се в случаите по т. 7 от Раздел 13.2 „Условия за допустимост на дейностите“*).  16. Документ за собственост върху за горите, с които се кандидатства за подпомагане, придружени със скици на поземлените имоти *(изисква се в случаите на проектни предложения с дейности по т. 3 и 4 от Раздел 13.1. „Допустими дейности“, както и в случаите на дейности по т. 1 и 2 от същия раздел, когато е предвидена преработка на дървесина, добита от собствени гори)*. Представя се във формат „pdf“ или „jpg“ или „rar” или „zip”.  17. Заснемане на обекта/съоръжението или архитектурен план на сградата, съоръжението, обекта, който ще се изгражда, ремонтира или обновява. Представя се във формат „pdf“ или „jpg“ или „rar” или „zip” (*изисква се в случай че проектът включва разходи за строително-монтажни работи и за тяхното извършване не се изисква одобрен инвестиционен проект съгласно Закона за устройство на територията*). *(Към датата на кандидатстване може да се представи входящ номер на искане за издаване от съответния орган само в случаите когато проектното предложение включва строително-монтажни работи. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2).*  18. Копие на сключени договори за добив на дървесина или за покупко-продажба на стояща дървесина на корен със срок не по-кратък от 1 година и валиден към датата на подаване на проектното предложение *(изисква се само за дейността по т. 4 от Раздел 13.1. „Допустими дейности“)*. Представя се във формат „pdf“ или „jpg“ или „rar” или „zip”.  19. Одобрен инвестиционен проект, изработен във фаза „Технически проект“ или „Работен проект“ в съответствие с изискванията на ЗУТ и Наредба № 4 от 2001 г. за обхвата и съдържанието на инвестиционните проекти (*изисква се, в случай че проектното предложение включва разходи за строително-монтажни работи и за тяхното извършване се изисква одобрен инвестиционен проект съгласно Закона за устройство на територията*). Представя се във формат „pdf“ или „jpg“ или „rar” или „zip”. *(Към датата на кандидатстване може да се представи входящ номер на искане за одобрение на инвестиционния проект от съответния орган. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2).*  20. Подробни количествени сметки, заверени от правоспособно лице (*изисква се, в случай че проектът включва разходи за строително-монтажни работи*). Представя се във формат „pdf“ и „xls” или „xlsx“ или „rar” или „zip”.  21. Влязло в сила Разрешение за строеж (*изисква се* *в случай че проектът включва разходи за строително-монтажни работи и за тяхното извършване се изисква издаване на разрешение за строеж съгласно ЗУТ*). Представя се във формат „pdf“ или „jpg“. *(Към датата на кандидатстване може да се представи входящ номер на искане за издаване от съответния орган само в случаите когато проектното предложение включва строително-монтажни работи. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2).*  22. Становище на главния архитект с подробно описание на инвестиционното намерение, че строежът не се нуждае от издаване на разрешение за строеж (*изисква се, в случай че проектът включва разходи за строително-монтажни работи и за тях не се изисква издаване на разрешение за строеж съгласно ЗУТ*). Представя се във формат „pdf“ или „jpg“. *(Към датата на кандидатстване може да се представи входящ номер на искане за издаване от съответния орган само в случаите когато проектното предложение включва строително-монтажни работи. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2).*  23. Разрешение за поставяне, издадено в съответствие със ЗУТ (*изисква се, в случай че проектът включва разходи за преместваеми обекти*). Представя се във формат „pdf“ или „jpg“. *(Към датата на кандидатстване може да се представи входящ номер на искане за издаване от съответния орган само в случаите когато проектното предложение включва строително-монтажни работи. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2).*  24. Технологичен проект, ведно със схема и описание на технологичния процес, изготвен и заверен от правоспособно лице *(изисква се в случаите, когато същия не като част „Технологична“ към техническия/работния проект, тъй като проектното предложение не включва разходи за СМР по точка 1.1 от Раздел 14.1 „Допустими разходи“, а само разходи по точка 1.2 от същия раздел и свързаните с тях)*. Представя се във формат „pdf“ или „jpg“ или „rar” или „zip”.  25. Удостоверение за данъчна оценка, издадено в рамките на месеца, предхождащ датата на подаване на проектното предложение (*важи в случай, че проектът включва разходи за закупуване на земя, сгради или друга недвижима собственост*). Представя се във формат „pdf“ или „jpg“. *(Към датата на кандидатстване може да се представи входящ номер на искане за издаване от съответния орган само в случаите когато проектното предложение включва разходи за закупуване на земя, сгради или друга недвижима собственост. В случай, че е представен входящ номер, кандидатът трябва да представи изискуемият документ най-късно в срока по т. 7 от Раздел 21.2).*  26. Предварителен договор за покупко-продажба на земя и/или сгради и други недвижими активи *(изисква се, в случай че с проектното предложение се кандидатства за закупуването на земя и/или сгради и други недвижими активи по точка 1.1 от Раздел 14.1 Допустими разходи“ и в случай, че ще бъдат закупени след кандидатстването по реда на настоящата процедура).* Представя се във формат „pdf“ или „jpg“.  27. Номерирано в долния десен ъгъл сканирано копие на документация за възложената обществена поръчка за изпълнение на дейностите по проекта за изпълнение на дейностите по проекта (*изисква се, в случай че проектът включва разходи по т. 6 от Раздел 14.1. „Допустими разходи“, извършени преди подаване на проектното предложение от кандидат, който се явява възложител по чл. 5 и 6 от Закона за обществените поръчки*). Представя се във формат „pdf“ или „jpg“ или „rar” или „zip”.  28. Една независима оферта, която съдържа наименованието на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро, с посочен ДДС*(изисква се в случаите по т. 12 от Раздел 14.2 „Условия за допустимост на разходите“ и не се отнася при кандидатстване за разходи за закупуване на земя, сгради и друга недвижима собственост)*. Представя се във формат „pdf“ или „jpg“. *В случаите на инвестиции за строително-монтажни работи към договорите се прилагат и количествено-стойностни сметки на електронен носител във формат „xls“ или „xlsx“.*  29. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис и печат на оферента, подробна техническа спецификация на активите/услугите, цена, определена в левове или евро, с посочен ДДС *(изисква се в случаите по т. 13 от Раздел 14.2 „Условия за допустимост на разходите“ и не се отнася при кандидатстване за разходи за закупуване на земя, сгради и друга недвижима собственост)*. *В случаите на инвестиции за строително-монтажни работи към договорите се прилагат и количествено-стойностни сметки на електронен носител във формат „xls“ или „xlsx“.* *В случаите на разходите по т. 1.2 и 1.4 от раздел 14.1. „Допустими разходи” в техническите спецификации на активите следва да се включват и данни за производителността на техниката, машините и/или оборудването.* Представя се във формат „pdf“ или „jpg“ или „rar” или „zip”.  30. Запитване за оферта по образец съгласно приложение № 8 *(изисква се в случаите по т. 13 от Раздел 14.2 „Условия за допустимост на разходите“)* . Представя се във формат „pdf“ или „jpg“ или „rar” или „zip”.  31. В случаите, когато оферентите са чуждестранни лица, следва да представят документ за правосубектност съгласно националното им законодателство. Представя се във формат „pdf“ или „jpg”.  32. Предварителни или окончателни договори за услуги и доставки – обект на инвестицията, включително с посочени марка, модел, цена в левове или евро с посочен ДДС и срок за изпълнение *(изискват се в случаите, когато кандидатът не се явява възложител по чл. 5 и 6 от Закона за обществените поръчки).* *В случаите на инвестиции за строително-монтажни работи към договорите се прилагат и количествено-стойностни сметки.* Представя се във формат „pdf“ или „xls”.  33. Договор за финансов лизинг с приложен към него погасителен план за изплащане на лизинговите вноски (*изисква се в случай, че проектът включва разходи за закупуване на активи чрез финансов лизинг*). Представя се във формат „pdf“ или „jpg”.  34. Решение на кандидата за избор на доставчик/изпълнител *(изисква се в случаите по т. 13 от Раздел 14.2 „Условия за допустимост на разходите“)*. Представя се във формат „pdf“ или „jpg“.  35. Решение за определяне на стойността на разхода, за който се кандидатства, с включена обосновка за мотивите, обосновали избора. (*изисква се в случаите по т. 20 от Раздел 14.2 „Условия за допустимост на разходите“*). Представя се във формат „pdf“ или „jpg”.  36. Писмена обосновка за мотивите, обусловили избора, когато избраната оферта не е с най-ниска цена (*изисква се в случаите по т. 13 от Раздел 14.2. „Условия за допустимост на разходите“).* Представя се във формат „pdf“ или „jpg“.  37. Фактури, придружени с платежни нареждания, за извършени разходи преди подаването на заявлението за подпомагане. Представят се във формат „pdf“ или „jpg“.  38. Копие от утвърден горскостопански план или програма (обяснителна записка) или лесоустройствен проект, план или програма (обяснителна записка) за горите, с които се кандидатства, включително частта с таксационните описания на горите, планираното средногодишно ползване на дървесина от тях и горскостопанските карти (*изисква се в случаите на дейности по т. 3 и 4 от Раздел 13.1 „Допустими дейности“, както и в случаите на дейности 1 и 2 от същия раздел, когато е предвидена преработка на дървесина, добита от собствени гори*). Представя се във формат „pdf“ или „jpg“ или „rar” или „zip”.  39. Бизнес план във формат „doc” или „docx“ (Приложение № 5А) **и** във формат „xls“ или „xlsx“ (Приложение № 5Б).  Когато проектното предложение се подава от упълномощено лице се представят Приложения № 5А и № 5Б с подпис/и и печат от кандидата на всяка страница, сканиран във формат „pdf“ или „jpg“, а Приложение № 5Б се предоставя и във формат „xls” или „xslx” по образец.  (*Бизнес план се изисква в случай на дейности по т. 1, 2 и 4 от Раздел 13.1 „Допустими дейности“*).  40. Отчет за приходи и разходи за предходна финансова година. Представя се във формат „pdf“ или „jpg“. *(Представя се, в случай че отчетът не е публикуван в Търговския регистър). (Не се предоставя от кандидати физически лица). (В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  41. Годишна данъчна декларация за годината предхождаща годината на кандидатстване. (*Представя се от кандидати физически лица*). Представя се във формат „pdf“ или „jpg“.  42. Инвентарна книга към датата на подаване на заявлението за подпомагане с разбивка по вид на актив, дата и цена на придобиване *(не се предоставя когато се кандидатства за дейности по т. 3 от Раздел 13.1 „Допустими дейности“)*. Представя се във формат „pdf“ или „jpg“. *(В случай, че този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*.  43. Предварителни или окончателни договори с описани вид, количества и цени на суровините *(изисква се в случаите, когато не се предвижда преработка на дървесина от собствени гори).* Представя се във формат „pdf“ или „jpg“ или „rar” или „zip”.  44. Предварителни или окончателни договори с описани вид, количества и цени на готовата продукция като доказателство, че е осигурена реализацията на най-малко 50 % от продуктите получени в резултат на първична преработка на дървесината, както и други работни операции, предхождащи индустриалната преработка на дървесина, съгласно производствената му програма за първата прогнозна година. Представя се във формат „pdf“ или „jpg“ или „rar” или „zip”. *(отнася за проектни предложения с дейности по т. 1 или 2 от Раздел 13.1. „Допустими дейности“).*  45. Лицензи, разрешения или документ, удостоверяващ регистрацията за дейностите и инвестициите по проекта, за които се изисква лицензиране, разрешение или регистрация за извършване на дейността/инвестицията съгласно българското законодателство. Представя се във формат „pdf“ или „jpg“. |

**24.2. Списък със специфични документи** **за местни поделения на вероизповеданията:**

|  |
| --- |
| 1. Решениe на компетентния орган на местното поделение на вероизповеданието за кандидатстване по реда на настоящите условия за кандидатстване. Представя се във формат „pdf“ или „jpg“. 2. Заповед, протокол за избор или решение, издадени или утвърдени от компетентния орган съгласно Устава на БПЦ, които да доказват легитимността на органа за управление. Представя се във формат „pdf“ или „jpg“. 3. Удостоверение от съответния окръжен съд за вписване на местно поделение на вероизповеданието, регистрирано по чл. 20 от Закона за вероизповеданията. Представя се във формат „pdf“ или „jpg“. |

**24.3 Списък с документи, доказващи съответствие с критериите за подбор на проекти:**

1. Отчет за заетите лица, средствата за работна заплата и други разходи за труд за предходната спрямо кандидатстването календарна година, заверена от кандидата и НСИ. Представя се във формат „pdf“ или „jpg“ (*Представя се, задължително в случай че кандидатът заявява точки по критерий за подбор № 3 от Раздел 22. „Критерии и методика за оценка на проектните предложения“).*

2. Сертификат за съответствие с одобрения тип (сертификат за одобрение на типа на Европейската общност).Представя се във формат „pdf“ или „jpg“ (*Представя се задължително, в случай че кандидатът заявява точки по критерий за подбор № 2 от Раздел 22. „Критерии и методика за оценка на проектните предложения“* ). *Отнася се за кандидати, които не са възложители съгласно ЗОП.*

3. Декларация в свободен текст, че при закупуване на специализирана горска техника за дейности по т. 4 от Раздел 13.1 „Допустими дейности“, ще се представи Сертификат за одобрение на типа на Европейската общност. Представя се във формат „pdf“ или „jpg“. (*Представя се от кандидати възложители, по реда на ЗОП, в случай че са заявени точки по критерий за подбор № 2 от Раздел 22 „Критерии и методика за оценка на проектните предложения“).*

# 25. Краен срок за подаване на проектните предложения:

|  |
| --- |
| 1. Производството по предоставяне на БФП чрез подбор започва в деня на публикуването на обява за откриване на процедурата чрез подбор в ИСУН.  2. Кандидат в процедура може да иска разяснения по документите по условията за предоставяне на БФП в срок до три седмици преди изтичането на срока за кандидатстване на следния електронен адрес: rdd@mzh.government.bg. Разясненията се утвърждават от ръководителя на Управляващия орган на ПРСР или оправомощено от него лице. Разясненията се дават по отношение на Условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на електронната страница на МЗХГ, ДФЗ-РА и на страницата на ИСУН в срок до две седмици преди изтичането на срока за кандидатстване.  3. В рамките на настоящата процедура кандидатите могат да подадат само едно проектно предложение при съобразяване на изискванията по Раздел 9 „Минимален и максимален размер на безвъзмездната финансова помощ за конкретен проект“ от настоящите Условия за кандидатстване. В случай че един и същи кандидат е подал повече от едно проектно предложение, комисията по т. 2 от Раздел 21.1. „Предварителна оценка на проектните предложения“ и оценителната комисия по чл. 33 от ЗУСЕСИФ разглеждат само последното постъпило проектно предложение, а предходните се считат за оттеглени.  4. Крайният срок за подаване на проектни предложения е 17:30 часа на 31 юли 2018 г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата подмярка се подават по изцяло електронен път чрез ИСУН 2020 на следния интернет адрес: https://eumis2020.government.bg |

# 27. Допълнителна информация:

|  |
| --- |
| 1. УО си запазва правото да извършва промени в Условията за кандидатстване в съответствие с разпоредбите на чл. 26, ал.7 от ЗУСЕСИФ.  2. В случай на проектни предложения с дейности по т. 3 и 4 от Раздел 13.1 „Допустими дейности“, ДФЗ-РА ще извършва проверка в регистрите на Изпълнителната агенция по горите за изведени сечи и реализирани добиви на дървесина в горите, с които се кандидатства, съгласно планираното ползване по представените лесоустройствените проекти, планове, програми или горскостопански планове или програми ползване. При несъответствие сечите и/или добивите ще се преизчисляват, като от планираните сечи и/или добиви, ще бъдат изключени съответните сечи и/или количествата дървесина, която е добита от съответните гори. |

**28. Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ**

|  |
| --- |
| 1. Изпълнителния директор на ДФ „Земеделие“ - Разплащателна агенция издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на оценителния доклад по чл. 35 от ЗУСЕСИФ.  2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектно предложение и таблицата за допустими инвестиции.  3. С поканата ще бъдат изискани следните документи:  а) Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор) – оригинал или копие, заверено от кандидата;  или  Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година - оригинал или копие, заверено от кандидата;  или  Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения - оригинал или копие, заверено от кандидата.  ВАЖНО:  Кандидатът следва да предостави един от документите по буква „а“ единствено в случаите, когато в резултат на извършена служебна проверка от страна на ДФЗ-РА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕСИФ.  б/ Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им) – оригинал или копие, заверено от кандидата;  От Удостоверенията по букви „а“ и „б“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година.  Кандидат, който видно от Удостоверенията по букви „а“ и „б“ има задължения повече от 1 на сто от сумата на годишния общ оборот за последната приключена финансова година има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.  в/ Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му - оригинал или копие, заверено от кандидата. Изисква се само ако не е осигурен на ДФЗ-РА достъп до данните за съдимост;  Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод - оригинал или копие, заверено от кандидата. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено.  г/ Нотариално заверено пълномощно в случаите, когато административният договор за предоставяне на БФП ще бъде подписан от лице, различно от законния/ите представител/и на кандидата съгласно вписванията в Търговския регистър – оригинал или копие, заверено от кандидата;  д/ Заявление за профил за достъп на ръководител на бенефициента до ИСУН 2020 (Приложение № 8 към Условията за изпълнение) и/или Заявление за профил за достъп на упълномощени от бенефициента лица до ИСУН 2020. В случаите, когато бенефициентът се представлява заедно от няколко физически лица, заявлението се попълва и подписва от всички от тях.  е/ Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал. 1, т. 6 от ЗОП - оригинал или копие, заверено от кандидата.  ж/ Документ, издаден от обслужващата банка за банковата сметка на кандидата, по която ще бъде преведена БФП, получена по реда на тези условия. Представя се във формат „pdf“ или „jpg“.  4. Посочените документи се представят от одобрените кандидати при сключване на административните договори за предоставяне на БФП, като преди представяне на договорите за подпис, ще се извършва проверка за съответствие на кандидатите с изискванията на чл. 25, ал. 2 от ЗУСЕСИФ въз основа на представените документи.  5. Срокът за представяне на посочените документи е 30 дни, считано от датата на получаване на поканата.  6. Преди сключване на административен договор, ДФЗ-РА извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване.  7. Когато при извършване на проверката по същество на представените от кандидатите документи при сключване на административния договор за предоставяне на БФП, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният брой кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата.  8. Ако кандидат по одобрен за финансиране проект откаже сключване на административен договор за предоставяне на БФП, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.  9. Изпълнителният директор на ДФЗ-РА взема мотивирано решение за отказ за предоставяне на БФП в следните случаи:  9.1. за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;  9.2 при несъгласие на кандидата да сключи административен договор за предоставяне на БФП;  9.3 на кандидат, който не отговаря на условията на т. 1 от раздел 11.2 „Критерии за недопустимост на кандидатите“ или непредставяне на документите по т. 3;  9.4. в случаите по чл. 9д от Закона за подпомагане на земеделските производители.  10. При подписване на административен договор за БФП, бенефициентът подписва декларация по Приложение № 2 към Условията за изпълнение, само при настъпила промяна в декларираните при кандидатстване обстоятелства и става приложение към административния договор.  11. Уведомяването на отхвърлените и одобрените кандидати за сключване на административни договори за предоставяне на БФП се извършва чрез ИСУН. Държавен фонд „Земеделие“ФЗ-Разплащателната агенция не носи отговорност, ако поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ-РА.  12. Всеки кандидат може да подаде до ДФЗ-Разплащателна агенция сигнал за предоставяне на невярна и/или подвеждаща информация от кандидати в процедури по предоставяне на БФП по ПРСР 2014 – 2020 г. и/или от бенефициентите на БФП по ПРСР 2014 – 2020 г., които при изпълнение на договор, сключен по проект финансиран от ЕЗФРСР, предоставят невярна и/или подвеждаща информация за вписване в регистъра и проверка. |

# 29. Приложения към Условията за кандидатстване:

29.1. Документи за попълване:

Приложение № 1: Основна информация за проектното предложение

Приложение № 3: Декларация по чл. 25, ал. 2 от ЗУСЕСИФ

Приложение № 5: Бизнес план – образец

Приложение № 6: Декларация за размера на получените държавни помощи

Приложение № 8: Образец на запитване за оферта

Приложение № 13: Декларация по чл. 4а, ал. 1 от ЗМСП

Приложение № 15: Таблица за допустими инвестиции

Приложение № 16: Декларация за нередност

Приложение № 17: Декларация по [чл. 19](apis://Base=NORM&DocCode=40144&ToPar=Art19&Type=201/) и 20 от Закона за защита на личните данни

29.2. Документи за информация:

Приложение № 2: Списък на селските райони

Приложение № 4: Списък на производствата преди индустриалната преработка на дървесината съгласно Обща база за статистическите класификации на икономическите дейности в рамките на Европейската общност, NACE Rev. 1.1

Приложение № 7: Списък с наименованията на активите, дейностите и услугите, за които са определени референтни разходи

Приложение № 9: Разпределение на общините по процент на лесистост

Приложение № 10: Критерии за административно съответствие и допустимост

Приложение № 11: Критерии за техническа и финансова оценка

Приложение № 12: Инструкции за попълване на електронен формуляр за кандидатстване

Приложение № 14: Използвани основни дефиниции